Kuva: Mies, 19, lähti sairauslomalle kesken päivän – häipyi Vantaalta Tallinnaan 150 000 euron kanssa

Veikkaus Oy:n työntekijä vei työnantajaltaan 150 000 euroa. Poliisi etsii miestä, joka on nähty muun muassa Virossa. Poliisi

Jari Pietiläinen

Itä-Uudenmaan poliisilla on tutkittavana törkeä varkaus, jossa Vantaalla sijaitsevan yrityksen työntekijän epäillään anastaneen yrityksen varoja noin 150 000 euron arvosta.

Epäilty tekijä, vuonna 1999 syntynyt mies, oli yrityksen edustajan mukaan ilmoittanut 22. joulukuuta esimiehelleen sairastuneensa kesken työvuoron ja joutunut sen takia poistumaan työpaikaltaan. Paikalle iltapäivällä mennyt sijainen oli huomannut kassakaapissa olleiden rahojen hävinneen.

– Yrityksen valvontakameran tallenteista on nähtävissä, kuinka epäilty ottaa kassakaapissa olleet rahat itselleen ja poistuu yrityksen tiloista lauantaina 22.12. reppu selässään ja muovikassi kädessään, tapauksen tutkinnanjohtaja rikoskomisario Simo Kauppinen kertoo.

Mies on otettu kiinni Tallinnassa. Lue juttu tästä.

Itä-Uudenmaan poliisin omien tutkimusten perusteella epäillyn tiedetään matkustaneen tekopäivänä 22. joulukuuta iltapäivällä Tallinnaan. Epäilty mies on nyt etsintäkuulutettu.

Itä-Uudenmaan poliisi kaipaa tietoja ja havaintoja kuvassa näkyvän miehen liikkeistä ja hänen tämänhetkisestä olinpaikastaan.

Kaikki tiedot ja havainnot pyydetään ilmoittamaan virka-aikana poliisin numeroon p. 0295 436 442 tai sähköpostiosoitteeseen rek2.ita-uusimaa@poliisi.fi. Akuutit havainnot pyydetään ilmoittamaan yleiseen hätänumeroon 112, Kauppinen summaa.

Lue tästä lisää, minkäyrityksen rahoja mies vei.